ডেমোক্রাট ডাগ জোন্স, অ্যালাবামা রাজ্যে, যুক্তরাষ্ট্র কংগ্রেসের সেনেট নির্বাচনে জয়ী হয়েছেন
ডাগ জোন্স জানুয়ারি মাসে শপথ গ্রহণ করবেন। বর্তমানে ১০০ আসনের সেনেটে  সংখ্যাগরিষ্ঠ  হচ্ছে রিপাবলিকান দল। কিন্তু তাদের আসন সংখ্যা এখন কমে দাড়ালো ৫১ তে আর ডেমোক্রাটদের আসন সংখ্যা বেড়ে দাড়ালো পঞ্চাশে।
ডেমোক্রাট ডাগ জোন্স, অ্যালাবামা রাজ্যে, যুক্তরাষ্ট্র কংগ্রেসের সেনেট নির্বাচনে জয়ী হয়েছেন। এ সম্পর্কে ক্রিস হ্যানাসের রিপোর্ট। পড়ে শোনাচ্ছেন শাগুফতা নাসরিন কুইন। ডেমোক্রাট ডাগ জোন্স, অ্যালাবামা রাজ্যে, যুক্তরাষ্ট্র কংগ্রেসের সেনেটের একটি আসনে উপ নির্বাচনে জয়ী হয়েছেন। তিনি রিপাবলিকান প্রার্থী রয় মোরকে পরাজিত করেছেন। রিপাবলিকান দলের জন্য এটা একটা বড় ধরনের পরাজয় বলে মনে করা হচ্ছে। এছাড়াও প্রেসিডেন্ট ডনাল্ড ট্রাম্পের জন্য একটা বড় ধাক্কা বলে মনে করা হচ্ছে কারণ ট্রাম্প বিতর্কিত প্রার্থী রয় মোরকে জোরালো ভাবে সমর্থন করেন। রয় মোরের বিরুদ্ধে বেশ কয়েকজন মহিলা যৌন অসদাচরণের অভিযোগ তুলেছিলেন তা সত্বেও প্রেসিডেন্ট তাকে সমর্থন দেন। বিজয়ী ডাগ জোন্স পেয়েছেন উনপঞ্চাশ দশমিক ৯ শতাংশ ভোট আর রয় মোর পেয়েছেন আটচল্লিশ দশমিক চার শতাংশ ভোট। ডাগ জোন্স জানুয়ারি মাসে শপথ গ্রহণ করবেন। বর্তমানে ১০০ আসনের সেনেটে সংখ্যাগরিষ্ঠ হচ্ছে রিপাবলিকান দল। কিন্তু তাদের আসন সংখ্যা এখন কমে দাড়ালো ৫১ তে আর ডেমোক্রাটদের আসন সংখ্যা বেড়ে দাড়ালো পঞ্চাশে। এর ফলে প্রেসিডেন্ট ট্রাম্পের পক্ষে তাঁর আইনপ্রস্তাব পাশ করানো কঠিন হয়ে পড়বে। সমর্থকদের সামনে ডাগ জোন্স তাঁর বিজয় ভাষণে বলেন, “ আমরা শুধু অ্যালাবামা রাজ্যে নয় সারা দেশে এই পথ দেখিয়েছি যে আমরা ঐক্যবদ্ধ হতে পারি।” রয় মোর হার মেনে নেননি । তার প্রচার অভিযান থেকে বলা হয় ভোটের ব্যবধান এত কম যে ভোট পুনর্গণনা হতে পারে। প্রেসিডেন্ট ট্রাম্প অবশ্য টুইট বার্তায় ডেমোক্রাট ডাগ জোন্সকে অভিনন্দন জানান।